Cina Devis

**Virciniya Elizabet "Cina" Devis** (; ) — ABŞ aktrisasıdır. Cina Devisin İQ-si (intellekt əmsalı) yüksək olduğuna görə Mensa cəmiyyətinin üzvüdür.

## Gənclik
1956-cı ildə Massaçusets ştatının Uorhem şəhərindən doğulan Cina Devis, erkən yaşlarından etibarən musiqilə yaxından əlaqədar idi. Piano, flüt və vurmalı çalğılardan bəzilərini çalmağı öyrənmiş və yetkinlik dövründə bir müddət Uorhemdəki kilsədə orkestr çalğıçılarına qoşulmuşdur. "Nyu İnqlend Kollec"ini bitirdikdən sonra getdiyi "Boston Universiteti"ndə "Gözəl Sənətlər Hissəsindən" 1979-cu ildə yaxşı bir dərəcəylə məzun oldu. Bir müddətə şagird olaraq İsveçdə qaldığından axıcı bir şəkildə İsveç tamaşaçıları tərəfindən danışa bilməkdədir.

## Film karyerası
Məzun olduqdan sonra Nyu-Yorkdakı "Zoli" adlı bir modellik agentliyi üçün işə başladı. Modellik, hətta bir müddətə qarsonluq belə etdiyi bu dövrdə Cina Devis yalnız televiziya seriallarında çəkilməyə başlayır. Cina Devis Sidni Pollakın diqqətini çəkincə 1982-ci ildə baş rolunda Dastin Hoffmanın oynadığı "Tutsi" adlı filmdəki romantik serial aktrisa idi və rolunu məharətlə ifa edərək uğurlu film karyerasına başlayır. Bu rolun ardından "Ties ailəsi" və bir hissəsini özünün yazdığı "Buffalo Bill" kimi seriallarda iştirak etdi. Televiziya seriallarının ardından filmlərdə iştirak etməyə davam edən Devis 1985-ci ildə Çevi Çeys ilə birlikdə "Fletç" adlı filmdə rol aldı. Ardından 1986-cı ildə Devid Kronenberqin rejissorluq etdiyi "Milçək" adlı filmi ilə adını daha geniş ətraflara eşitdirməyi bacardı. Cina Devis bu filmdəki texniki bir qəza nəticəsində milçəyə çevrilən elm adamını canlandıran Ceff Qoldblüm ilə evləndi. 1988-ci il tarixli "Bitlcus" adlı filmin ardından dram və komediya filmlərinin axtarılan ulduzu olmağı bacarmışdı. Eyni il bir it tərbiyəçisini canlandırdığı "Təsadüfi Turist" filmindəki rolu ilə "Ən yaxşı köməkçi qadın oyunçusuna görə Oskar mükafatı"nın sahibi oldu. Bu illər boyunca bir çox fərqli rolda oynasa da, ümumi mənada "bacarıqsız, lakin təsir edici" qadın portretini qorudu.

Cina Devis 1991-ci ildə Syuzan Sarandon ilə birlikdə rol aldığı "Telma və Luiza" adlı filmi ilə "Ən yaxşı qadın iştirakçısına görə Oskar mükafatı"na layiq görülmüşdür. 1993-cü ildə Brüs Uillisin baş rolu aldığı "Çətin ölüm 2" filminin rejissorluğunu boynuna götürən Renni Harlin ilə həm romantik, həm də peşəkar bir ortaqlığa girən oyunçu, xüsusilə "Adanın başkəsənləri" filminin kassa gəlirində böyük bir çöküş yaşaması ilə birlikdə sona çatacağı düşünülən bu əlaqəyə həmin rejissorun 1996-cı il istehsalı "Geəcədə uzun öpüş" adlı filminə qədər davam etdi. Bu filmdən sonra film karyerasına uzun bir müddət ara verən Cina Devis 1999-cu ildə "Stüart Littl" adlı kiçik bir siçanın mövzu aldığı filmdə Eleanora Littl rolunu ifa etdi.

2002-ci ildə Cina Devis "Stüart Littl" filminin ardı olan "Stüart Littl 2" filmində yenidən Eleanora Littl rolunu ifa edərək iştirak etmişdir. Bu illər ərzində Cina bir çox televiziya seriallarında iştirak etmişdir. 2008-ci ildə "Prezident-qadın" serialındakı canlandırdığı Makkenzi Allen roluna görə Qızıl Qlobus mükafatına layiq görülmüşdür. İdmanla maraqlanan Devis, 1999-cu ildə ABŞ-də edilən "Ox atma Olimpiadası"nın komanda seçmələrində girə bilməsə də, yarım finala qədər yüksəlmişdir. Cina Devis 1.83 metr (fut) boyu ilə Hollivudda baş rolu ifa etmiş ən uzun aktrisalar sırasındadır.

## Şəxsi həyatı
Cina Devis 25 mart 1982 və 26 fevral 1983-cü il tarixləri arasında restoran meneceri Riçard Emmolo ilə ailə həyatı qurmuş və boşanmışdır. 1 noyabr 1987 və 21 iyun 1990-cı il tarixləri arasında aktyor və rejissor Ceff Qoldblüm ilə ailə həyatı qurmuş və boşanmışdır. 18 sentyabr 1993 və 21 iyun 1998-ci il tarixləri arasında rejissor Renni Harlin ilə ailə həyatı qurmuş və boşanmışdır. 1 sentyabr 2001-ci il tarixində plastik xirurq həkimi olan İran əsilli Reza Carrahi ilə ailə həyatı qurmuşdur. Onların üç övladları vardır: Aliee Keşvar (10 aprel 2002) və əkiz övladlar Kian Uilyam və Kais Stiven (6 may 2004).

## Maraqlı faktlar
* Cina Devisin İntellekt əmsalı böyük olduğuna Mensanın üzvüdür.
* Cina Devisin atası Uilyam Devis mühəndis, anası Lüsil isə məktəb köməkçisi olmuşdur.

## Mükafatlar
 Oskar mükafatı
* 1989: Oskar – Mükafat — "Təsadüfi turist"
* 1992: Oskar – Nominasiya — "Telma və Luiza"
 Qızıl Qlobus mükafatı
* 1992: Qızıl Qlobus – Nominasiya — "Telma və Luiza"
* 1993: Qızıl Qlobus – Nominasiya — "Onların xüsusi liqası"
* 1995: Qızıl Qlobus – Nominasiya — "Dinməz"
* 2006: Qızıl Qlobus – Mükafat — "Prezident-qadın"
 Emmi mükafatı
* 2006: Emmi mükafatı – Nominasiya — "Prezident-qadın"

## Filmoqrafiya

## İstinadlar

## Xarici keçidlər

* 
* Geena Davis Institute on Gender in Media